Wader pari

Wader pari (Rasbora argyrotaenia) jeneng sawijining iwak cilik anggota suku Cyprinidae anak-suku Rasborinae. Iwak iki duwé jeneng liya kaya ta , lunjar pari, lunjar andong (Jw.), paray (Sd.), cecereh, ikan cere (Btw.), pantao, seluang (Sum.), lan sakpiturute.Weber, M. and L.F. de Beaufort. 1916. The Fishes of The Indo-Australian Archipelago III:61-63. E.J. Brill. Leiden.

Iwak iki sumebar ing pulo-pulo Sunda Besar (Sumatra, Jawa, Kalimantan) lan Filipina.

 Pengenalan 
Iwak cilik kuru, dawané bisa nganti 170 mm. Nduwèni awak warna soklat kuning ing sisih dhuwur (dorsal) lan putih slaka ing wetengé, duwé garis warna emas kaapit garis ireng saka buri angsang nganti buntut.

Formula sirip punggung (dorsal) II.7, yaiku rong jari-jari atos (ri) bebarengan karo pitung jari-jari empuk. Sirip dubur (anal ) III.5; sirip dhadha (pectoral) I.12-13; sirip weteng (ventral) II.7; sarta jumlah sisik ing gurat sisih (linea lateralis) 29-30 buah. Batang buntut (peduncle) diunyeri 14 sisik; antarané gurat sisih karo awal sirip weteng dileti olèh 1-1½ sisik.Kottelat, M., A.J. Whitten, S.N. Kartikasari, dan S. Wirjoatmodjo. 1993. Ikan Air Tawar Indonésia pérangan Barat dan Sulawesi. Periplus dan Proyek EMDI KMNKLH. Jakarta. ISBN 0-945971-60-5. p.60.

 Kalumrahan lan kagunaan 
Wader pari asring tinemu ngelompok ana ing wadhuk, got, kali kang iliné ora banter, kang banyune bening. Asring mlumpuk bareng iwak liya kaya ta Wader cakul.

Barengan karo lunjar lan [[Wader cakul|wader]] umumé, lunjar pari yaiku iwak konsumsi kang disenengi amarga rasané. Lunjar lan wader goreng (iwak paray gorèng, yèn ana ing Jawa Barat) yaiku hidangan istimewa ing sapira-pira restoran kondhang. Iwak-iwak iki dicekel saka populasi amargan ing perairan umum, lan akèh-akèhé namung didol ing pasar-pasar lokalan.

 Rujukan 

 Pranala njaba 

 Rasbora argyrotaenia ing laman FishBase
 Rasbora argyrotaenia

Kategori:Rasbora
Kategori:Iwak
Kategori:Fauna Filipina
Kategori:Fauna Asia Tenggara